2004R0004 — SL — 16.01.2006 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA KOMISIJE (ES) št. 4/2004

z dne 23. decembra 2003

o podrobnih pravilih za uporabo Uredbe Sveta (EGS) št. 4045/89 o pregledu transakcij, ki so del sistema financiranja jamstvenega oddelka Evropskega kmetijskega usmerjevalnega in jamstvenega sklada, s strani držav članic







POGLAVJE I

PREDMET UREDBE

Člen 1

Ta uredba določa podrobna pravila za uporabo Uredbe (EGS) št. 4045/89.







POGLAVJE II

VLOGA ZA ZMANJŠANJE NAJMANJŠEGA ŠTEVILA PREGLEDOV

Člen 2

Zahteva za zmanjšanje števila pregledov iz tretjega pododstavka člena 7(1) Uredbe (EGS) št. 4045/89 vsebuje podrobne informacije, kakor je določeno v Prilogi I k tej uredbi.

Člen 3

Odločba o odobritvi zmanjšanja najmanjšega števila pregledov, kakor je predvideno v tretjem pododstavku člena 7(1) Uredbe (EGS) št. 4045/89, temelji na oceni koristi v zvezi zaščito finančnih interesov Skupnosti, upoštevajo pa se naslednja merila:

(a) ugotovljena tveganja;

(b) sprejeti pristop;

(c) odstotek opravljenega najmanjšega števila pregledov za predhodna tri obdobja pregledovanja ter število in odstotek pravočasno rešenih zahtev za medsebojno pomoč za prejšnja tri obdobja pregledovanja;

(d) izvedljivost predlaganega pristopa in vsaka posebna izkušnja zadevne(-ih) države(-) članice(-) pri pregledovanju s pristopom ali v zadevnem sektorju;

(e) obseg, do katerega pregledovalci ene države članice lahko v okviru skupnega izvajanja sodelujejo pri pregledih v drugi(-ih) državi(-ah) članici(-ah);

(f) potrditev, da druga(-e) država(-e) članica(-e) v potrebnem obsegu sodeluje(jo) pri skupnem izvajanju, če to izvajanje ni vključeno v program druge(-ih) države(-) članice(-), predložen po členu 10(1) Uredbe (EGS) št. 4045/89;

(g) obseg, do katerega se predvideva in šteje za izvedljivo pregledovanje v tretjih državah;

(h) vse druge informacije, ki se štejejo za potrebne pri podpori zahteve.

Člen 4

V odločbi iz člena 3 se določita odstotek in število zmanjšanja minimalnega števila pregledov, ki se zahtevajo v členu 2(2) Uredbe (EGS) št. 4045/89.







POGLAVJE III

VSEBINA DOKUMENTOV

Člen 5

▼M1

1. Letno poročilo iz člena 9(1) Uredbe (EGS) št. 4045/89 vključuje podrobne informacije o vseh vidikih uporabe Uredbe (EGS) št. 4045/89, naštetih v delu I Priloge II k tej uredbi in vključuje podrobne informacije v skladu z vzorčnimi obrazci, določenimi v delu II navedene priloge.

▼B

2. Letni program pregledov iz člena 10 Uredbe (EGS) št. 4045/89 se sestavi v skladu z vzorčnim obrazcem, prikazanim v Prilogi III k tej uredbi.

▼M1

3. Seznam podjetij iz člena 7(2) Uredbe (EGS) št. 4045/89 se sestavi v skladu z vzorčnim obrazcem, določenim v Prilogi IV k tej uredbi in vključuje podatke o transakciji v obliki, določeni v členu 6(3).

▼B

4. Seznam podjetij iz člena 7(3) Uredbe (EGS) št. 4045/89 se sestavi v skladu z vzorčnim obrazcem, prikazanim v Prilogi V k tej uredbi.

5. Zahteva države članice za prednostni inšpekcijski pregled podjetja v drugi državi članici, kakor je navedeno v členu 7(2) in (4) Uredbe (EGS) št. 4045/89, se sestavi v skladu z vzorčnim obrazcem, prikazanim v Prilogi VI k tej uredbi.

6. Informacije o rezultatih pregledov iz člena 7(2) in (4) Uredbe (EGS) št. 4045/89 se sestavijo v skladu z vzorčnim obrazcem, prikazanim v Prilogi VII k tej uredbi.

7. Informacije o zahtevah in rezultatih pregledov iz člena 7(2) in (4) Uredbe (EGS) št. 4045/89, ki jih je treba pošiljati Komisiji v četrtletnih poročilih, kakor je predvideno v drugem pododstavku člena 7(4) navedene uredbe, se sestavijo v skladu z vzorčnim obrazcem, prikazanim v Prilogi VIII k tej uredbi.

▼M1

8. Analiza tveganja iz člena 2(2) Uredbe (EGS) št. 4045/89 se sestavi v skladu z vzorčnim obrazcem, določenim v Prilogi IX k tej uredbi.

▼M1

Člen 6

1. Informacije, ki se predložijo v skladu s členom 5(1), (2), (3), (4), (7) in (8) se lahko pošljejo v elektronski obliki v formatu, ki ga določi Komisija.

2. Informacije, ki se predložijo v skladu s členom 5(5) in (6), se lahko pošljejo v papirni obliki ali v elektronski obliki, v formatu, o katerem se dogovorita pošiljatelj in prejemnik. Potrditev prejema vsakega prejetega zahtevka/odgovora iz člena 5(5) in (6) je treba poslati pošiljatelju.

3. Podatki o transakcijah iz člena 7 Uredbe (EGS) št. 4045/89 se pošljejo v elektronski obliki v formatu, ki je predviden v točki 2 Priloge I, Priloge II ter v Prilogi III k Uredbi Komisije (ES) št. 2390/1999 ( 5 ).

▼B







POGLAVJE IV

SKUPNI UKREPI

Člen 7

1. Komisija lahko na lastno pobudo ali na podlagi predloga države članice in v soglasju z zadevnimi državami članicami odloči, da uskladi skupne ukrepe, ki vključujejo medsebojno pomoč med dvema ali več državami članicami, kakor je predvideno v členu 7(1) Uredbe (EGS) št. 4045/89.

Pri svoji odločitvi Komisija upošteva naslednje točke, zlasti:

(a) stopnjo vključenega tveganja;

(b) obseg operacij, zlasti pogostost trgovinskih poslov v Skupnosti in zunaj nje, ter njihov finančni obseg;

(c) potrebo po dosegu enotnega pristopa.

2. V soglasju z zadevnimi državami članicami se imenuje država članica, ki bo odgovorna za upravljanje skupnih ukrepov.

Vendar pa ostane vsaka država članica odgovorna za izvajanje pregledov, ki se zahtevajo z Uredbo (EGS) št. 4045/89.

3. Vsaka zadevna država članica:

(a) imenuje tiste osebe ali službe, ki so v njenem imenu odgovorne za izvajanje skupnih ukrepov;

(b) zagotovi, da je na razpolago dovolj uradnikov z ustreznimi izkušnjami za izvajanje skupnih ukrepov;

(c) zagotovi, da se pregled izvede v določenih rokih ter da se izdela poročilo in da je to poročilo na razpolago vsem sodelujočim državam članicam in Komisiji.







POGLAVJE V

KONČNE DOLOČBE

Člen 8

Uredba (EGS) št. 1863/90 se razveljavi.

Člen 9

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

▼M1









PRILOGA II

DEL I

Podatki, ki jih mora vsebovati letno poročilo, določeno v členu 9(1) Uredbe (EGS) št. 4045/89

1. Upravljanje Uredbe (EGS) št. 4045/89

Zagotovijo se informacije v zvezi z upravljanjem Uredbe (EGS) št. 4045/89, vključno s spremembami organizacij, odgovornih za kontrole, in posebnega oddelka, odgovornega za spremljanje uporabe navedene uredbe, kakor je navedeno v členu 11 Uredbe, ter spremembami pristojnosti navedenih organizacij.

2. Zakonodajne spremembe

Zagotovijo se informacije glede vseh nacionalnih zakonodajnih sprememb, pomembnih za uporabo Uredbe (EGS) št. 4045/89, ki so nastale od prejšnjega letnega poročila

3. Spremembe programa pregledov

Zagotovi se opis vseh sprememb ali dopolnitev, ki so bile izvedene v programu pregledov, predloženim Komisiji po členu 10(2) Uredbe (EGS) št. 4045/89, od datuma predložitve navedenega programa.

4. Izvajanje programa pregledov, ki je zajet v sedanjem poročilu

Zagotovijo se informacije o izvajanju programa pregledov za obdobje, ki se konča 30. junija pred rokom za predložitev poročila, kakor je navedeno v členu 9(1) Uredbe (EGS) št. 4045/89, vključno z naslednjimi točkami, tako skupaj kakor tudi razčlenjenimi po kontrolnih organih (če več kakor en organ opravlja kontrole po navedeni uredbi):

(a) število podjetij, pregledanih v obdobju pregledov, v skladu z vzorčnim obrazcem, prikazanim v listu A te priloge;

(b) število podjetij, v katerih pregledi še potekajo, v skladu z vzorčnim obrazcem, določenim v listu A te priloge;

(c) število podjetij, ki niso bila pregledana v zadevnem obdobju zaradi nekaterih neopravljenih pregledov, v skladu z vzorčnim obrazcem, določenim v listu A te priloge;

(d) razlogi, zakaj pregledi iz točke (c) niso bili opravljeni;

(e) razčlenitev pregledov iz točk (a), (b) in (c) po prejetih ali plačanih zneskih in po ukrepih v skladu z vzorčnim obrazcem, določenim v listu B te priloge;

(f) rezultati pregledov iz točke (a), v skladu z vzorčnim obrazcem, prikazanim v listu C te priloge, vključno s: (i) številom pregledov, pri katerih so bile odkrite nepravilnosti, in številom udeleženih podjetij; (ii) vrsto teh nepravilnosti; (iii) zadevnimi ukrepi, če je bila odkrita nepravilnost; (iv) ocenjeno finančno posledico vsake nepravilnosti;

(g) navedba povprečnega trajanja pregledov s št. oseb/dni ob navedbi, če je to izvedljivo, porabljenega časa za načrtovanje, pripravo, izvajanje kontrol in za poročanje.

5. Izvajanje programov pregledov, ki potekajo pred programom, zajetim v sedanjem programu

Poročilo vsebuje rezultate pregledov, izvedenih za prejšnja obdobja pregledov, za katera rezultati v času predložitve poročil za navedena obdobja pregledov niso bili na razpolago, vključno za vsako prejšnje pregledovalno obdobje s:

(a) statusom pregledov iz točke 4(b) in (c) v letnih poročilih za prejšnja obdobja, v skladu z vzorčnim obrazcem, določenim v listu D te priloge;

(b) številom pregledov, pri katerih so bile odkrite nepravilnosti, in številom udeleženih, v skladu z vzorčnim obrazcem, prikazanim v listu C te priloge;

(c) vrsto teh nepravilnosti, v skladu z vzorčnim obrazcem, določenim v listu C te priloge;

(d) zadevnim ukrepom, če je bila odkrita nepravilnost, v skladu z vzorčnim obrazcem, določenim v listu C te priloge;

(e) ocenjeno finančno posledico vsake nepravilnosti, v skladu z vzorčnim obrazcem, določenim v listu C te priloge;

Rezultati pregledov iz tretjega pododstavka člena 7(1) Uredbe (EGS) št. 4045/89 se predstavijo kot taki.

6. Medsebojna pomoč

Sporočijo se zahtevki za medsebojno pomoč, ki so bili vloženi in prejeti na podlagi člena 7 Uredbe (EGS) št. 4045/89, vključno z rezultati pregledov, ki se opravljajo prednostno po členu 7(2) in (4) navedene uredbe, ter povzetek seznamov, poslanih in prejetih po členu 7(2) in (3) navedene uredbe.

7. Viri

Pošljejo se podrobni podatki o sredstvih, ki so na razpolago za opravljanje pregledov po Uredbi (EGS) št. 4045/89, vključno s:

(a) številom osebja, izraženim s št. oseb/let, razvrščenim za preglede na podlagi Uredbe (EGS) št. 4045/89 po kontrolnih organih in, če je to primerno, po regijah;

(b) opravljenim usposabljanjem osebja, ki sodeluje pri pregledih po Uredbi (EGS) št. 4045/89, z navedbo deleža osebja iz točke (a), ki se je takšnega usposabljanja udeležilo, ter vrsto samega usposabljanja; in

(c) računalniško opremo in orodja, ki so na razpolago osebju, ki sodeluje pri pregledih po Uredbi (EGS) št. 4045/89.

8. Težave pri uporabi Uredbe (EGS) št. 4045/89

Dajejo se informacije o vseh težavah pri uporabi Uredbe in sprejmejo ukrepi za njihovo reševanje ali predlogi za ta namen.

9. Predlogi za izboljšanje

Če je primerno, se dajo predlogi za izboljšanje, bodisi za izboljšanje uporabe Uredbe (EGS) št. 4045/89 bodisi za izboljšanje same uredbe.

DEL II

LIST A

POROČILO O PREGLEDIH ZA OBDOBJE …

(Člen 9 Uredbe (EGS) št. 4045/89)

LIST B

POROČILO O PREGLEDIH ZA OBDOBJE …

(Člen 9 Uredbe (EGS) št. 4045/89)







Poročilo o kontrolah v zvezi s proračunskimi postavkami Jamstvenega oddelka EKUJS v zvezi s poslovnim letom EKUJS … Program pregledov … B(1) Proračunski člen ali postavka EKUJS št. B(2) Skupni odhodki za podjetja, izbrana za pregled … (EUR) B(3) Pregledana podjetja B(4) Podjetja, v katerih potekajo pregledi B(5) Podjetja, ki niso bila pregledana (i) Dejansko kontrolirani odhodki (EUR) (ii) Skupni odhodki za navedena podjetja (EUR) (i) Skupni odhodki za navedena podjetja (EUR) (i) Skupni odhodki za navedena podjetja (EUR) Skupaj:

LIST C

POROČILO O PREGLEDIH ZA OBDOBJE …

(Člen 9 Uredbe (EGS) št. 4045/89)







Morebitne odkrite nepravilnosti v zvezi z proračunskimi postavkami Jamstvenega oddelka EKUJS v zvezi s poslovnim letom EKUJS … Program pregledov … C(1) Proračunski člen ali postavka EKUJS št. C(2) Število morebitnih odkritih nepravilnosti C(3) Število zadevnih plačil C(4) Število zadevnih podjetij C(5) Ocenjena vrednost morebitnih nepravilnosti C(6) Opis in vrsta vsake morebitnih odkritih nepravilnosti, referenčna(-e) številka(-e) zadevnega(-ih) podjetja (-ij) in OLAF referenčna(-e) številka (-e), kjer je bilo poslano sporočilo v skladu s členom 3 Uredbe (EGS) št. 595/91 Skupaj:

LIST D

POROČILO O PREGLEDIH ZA OBDOBJE …

(Člen 9 Uredbe (EGS) št. 4045/89)









PRILOGA III

LIST A

LIST B

PREDLAGANI PROGRAM PREGLEDOV ZA OBDOBJE

(Člen 10 Uredbe (EGS) št. 4045/89)







Shema kontrole v zvezi s proračunskimi postavkami Jamstvenega oddelka EKUJS v poslovnem letu EKUJS … B(1) Proračunski člen ali postavka EKUJS št. B(2) Skupni odhodek s strani proračunske postavke EKUJS … (EUR) B(3) Skupni odhodek s strani proračunske postavke EKUJS v zvezi s podjetji, pri katerih so prejemki ali plačila ali njihova vsota višja od 40 000 EUR … (EUR) B(4) Skupni odhodek s strani proračunske postavke EKUJS v zvezi s podjetji, ki so vključena v program pregledov … (EUR) B(5) Število podjetij s strani proračunske postavke EKUJS, ki so vključena v program pregledov … (EUR) Skupaj:

LIST C

PREDLAGANI PROGRAM PREGLEDOV ZA OBDOBJE …

(Člen 10 Uredbe (EGS) št. 4045/89)

Merila, sprejeta za sestavo programa na področju izvoznih nadomestil in drugih sektorjev, kjer so bile sprejete izbirne tehnike analize tveganja, če se merila razlikujejo od tistih, ki so vključena v predloge za analizo tveganja, poslana Komisiji na podlagi člena 2(2) Uredbe (EGS) št. 4045/89.







Sektor, v katerem se predlaga pregledovanje (vpisati proračunske postavke EKUJS, kakor je določeno v stolpcu B(1) lista B te priloge) Pripombe o sprejetih merilih tveganja in izbirnih merilih (navesti osnovne podatke – na primer odkrite nepravilnosti ali izjemno povečanje odhodkov)

LIST D

PREDLAGANI PROGRAM PREGLEDOV ZA OBDOBJE …

(Člen 10 Uredbe (EGS) št. 4045/89)

Morebitni predlagani pregledi podjetij, katerih prejemki ali plačila ali njihova vsota so v poslovnem letu EKUJS … bili manjši od 40 000 EUR







Proračunska postavka EKUJS (kakor je določeno v stolpcu B(1) lista B) Število podjetij, za katera se predlaga pregled Posebni razlog za pregled

LIST E

▼B









PRILOGA IV









PRILOGA V









PRILOGA VI









PRILOGA VII

▼M1









PRILOGA VIII

ČETRTLETNO POROČILO

(iz prvega pododstavka člena 7(4) Uredbe (EGS) št. 4045/89)

z dne … (država članica)

o zahtevkih za inšpekcijski pregled in o rezultatih inšpekcijskega pregleda za prvo [ ], drugo [ ], tretje [ ], četrto [ ] četrtletje 20…

ČETRTLETNA PREGLEDNA RAZPREDELNICA:







Poslani ZAHTEVKI: Država članica Skupno število na državo članico ZAHTEVEK Datum pošiljanja Referenčna številka Skupaj







Poslani ODGOVORI: Država članica Skupno število na državo članico ODGOVOR Datum pošiljanja Referenčna številka Skupaj

LIST A

LIST B

▼M1









PRILOGA IX

Informacije, ki jih mora imeti letna analiza tveganja iz člena 2(2) Uredbe (EGS) št. 4045/89

1. Ocena analize tveganja za prejšnje leto

Predložijo se informacije o oceni učinkovitosti analize tveganja za prejšnje leto, vključno z oceno njenih prednosti in slabosti. Jasno se določijo kakršne koli možnosti za izboljšanje in upoštevajo se možnosti za njihovo uporabo.

2. Knjižnica informacij

Predložijo se informacije o vseh informacijskih virih, ki se jih upošteva, zato da bi pripravili in izvedli analizo tveganja. Sklicuje se zlasti na Uredbo (EGS) št. 386/90.

3. Izbirni postopek

Priskrbi se opis postopka, ki se uporabi pri izbiri podjetij, ki se pregledajo. Jasno se označi število/odstotek podjetij in sektorjev/ukrepov, za katere se uporabi analiza tveganja, naključna, avtomatska in/ali ročna izbira. Sektorji/ukrepi, ki se jih izključi, so jasno določeni in opisani so razlogi za izključitev.

4. Dejavniki tveganja in vrednosti tveganja, ki se uporabijo

Kjer se uporabi analiza tveganja, se predložijo informacije o vseh dejavnikih tveganja, ki se upoštevajo in poznejše morebitne vrednosti, ki se pripisujejo navedenim dejavnikom tveganja. Predložijo se informacije v skladu z vzorčnimi razpredelnicami, kot so navedene spodaj.







Dejavniki tveganja in vrednosti tveganja, ki se uporabijo pri vseh ukrepih v zvezi z analizo tveganja Dejavniki tveganja Vrednosti tveganja Opis Vrednosti







Posebni dejavniki tveganja in vrednosti tveganja, ki se uporabijo pri izvoznih nadomestilih Dejavniki tveganja Vrednosti tveganja Opis Vrednosti







Posebni dejavniki tveganja in vrednosti tveganja, ki se uporabijo pri … (sektor/ukrep) Dejavniki tveganja Vrednosti tveganja Opis Vrednosti

5. Tehtanje dejavnikov tveganja

Kjer je to primerno, se predloži opis postopka, ki se uporabi pri tehtanju dejavnikov tveganja.

6. Rezultati analize tveganja

Predložijo se informacije o tem, kako se bodo rezultati analize tveganja in vzpostavitev „seznama ocenjevanja“ (za vsak posamični sektor/ukrep – kjer je to primerno) odražali na izbiro podjetij v končnem načrtu za preglede.

Posebna pozornost se nameni možnosti skupnega delovanja iz člena 7(1) Uredbe (EGS) št. 4045/89.

7. Morebitne težave in predlogi za izboljšanje

Predložijo se informacije o vseh morebitnih težavah in sprejmejo se ukrepi za njihovo reševanje ali predlogi za ta namen. Kjer je to primerno, se dajo predlogi za izboljšanje.